Izvor: MORH

Portal Axios javlja da je američki ministar obrane james James Mattis odbio zahtjev izraelskog premijera da se Hrvatskoj isporuče F16 Barak avioni.

Portal Axios, koji je prvi početkom prosinca otkrio probleme oko kupnje izraelskih vojnih aviona, sada piše da je James Mattis praktički 'ubio' dogovor jer inzistira na vraćanju aviona u prvobitno stanje prije isporuke Hrvatskoj.

Neimenovani izraelski dužnosnici kažu da je premijer Benjamin Netanyahu od Mattisa prije dva tjedna zatražio da smekša stav SAD-a o ovom dogovoru. Američki ministar na odlasku je navodno odgovorio da je u nekoliko navrata izlazio u susret Izraelu, ali da u ovom slučaju ne može biti fleksibilniji.

Dužnosnici dodaju i da Izrael neće imati drugog izbora osim da se ispriča Hrvatskoj zbog propalog ugovora.

Zasad nema komentara ni iz ureda izraelskog premijera Netanyahua ni iz Pentagona.

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram